Andreja Pumpura iela (Rīga)
Šis raksts ir par ielu Rīgā. Par citām jēdziena Andreja Pumpura iela nozīmēm skatīt nozīmju atdalīšanas lapu. Andreja Pumpura iela ir iela Rīgas Centra apkaimē (Klusajā centrā), kas sākas no Krišjāņa Valdemāra ielas pretī Esplanādei un beidzas krustojumā ar Antonijas ielu. Ielā ir divvirzienu satiksmes kustība. Tai visā garumā ir bruģa segums. Andreja Pumpura ielā ir pilsētas centram raksturīgā vairākstāvu vēsturiskā apbūve, virkne ēku ir jūgendstila un eklektikas arhitektūras pieminekļi. Šeit atrodas vairākas sabiedriskas celtnes, tostarp triju valstu vēstniecības Latvijā.